**NÁRODNÁ RADA SLOVENSKEJ REPUBLIKY**

**IX. volebné obdobie**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Návrh*

**ZÁKON**

z ...... 2025,

**ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone

**Čl. I**

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z., zákona č. 375/2014 Z. z., zákona č. 353/2015 Z. z., zákona č. 378/2015 Z. z., zákona č. 125/2016 Z. z., zákona č. 355/2016 Z. z., zákona č. 191/2018 Z. z., zákona č. 83/2019 Z. z., zákona č. 223/2019 Z. z., zákona č. 391/2019 Z. z., zákona č. 393/2019 Z. z., zákona č. 46/2020 Z. z., zákona č. 63/2020 Z. z., nálezu Ústavného súdu Slovenskej republiky č. 124/2020 Z. z., zákona č. 275/2020 Z. z., zákona č. 296/2020 Z. z., zákona č. 9/2021 Z. z., zákona č. 310/2021 Z. z., zákona č. 374/2021 Z. z., zákona č. 485/2021 Z. z., zákona č. 92/2022 Z. z., zákona č. 199/2022 Z. z., zákona č. 232/2022 Z. z., zákona č. 345/2022 Z. z., zákona č. 352/2022 Z. z., zákona č. 376/2022 Z. z., zákona č. 400/2022 Z. z., zákona č. 401/2022 Z. z., zákona č. 96/2023 Z. z., zákona č. 263/2023 Z. z., zákona č. 273/2023 Z. z., zákona č. 295/2023 Z. z., zákona č. 526/2023 Z. z., zákona č. 87/2024 Z. z., zákona č. 278/2024 Z. z., zákona č. 295/2024 Z. z. a zákona č. 376/2024 Z. z. sa mení a dopĺňa takto:

1. V § 40 odsek 13 znie:

„(13) Ak fyzická osoba s ťažkým zdravotným postihnutím zomrie, peňažný príspevok na opatrovanie sa poskytne za celý kalendárny mesiac, v ktorom táto fyzická osoba zomrela, a za štyri kalendárne mesiace, ktoré bezprostredne nasledujú po kalendárnom mesiaci, v ktorom táto fyzická osoba zomrela; to neplatí, ak fyzická osoba, ktorá opatrovala zomrelú osobu, je poistená v nezamestnanosti, je poberateľom dávky v nezamestnanosti alebo je poberateľom starobného dôchodku. Ak fyzická osoba, ktorá opatrovala zomrelú osobu, je poistená v nezamestnanosti, je poberateľom dávky v nezamestnanosti alebo je poberateľom starobného dôchodku, peňažný príspevok na opatrovanie sa poskytne za celý kalendárny mesiac, v ktorom táto fyzická osoba zomrela, a za jeden kalendárny mesiac, ktorý bezprostredne nasleduje po kalendárnom mesiaci, v ktorom táto fyzická osoba zomrela.“.

1. Za § 67u sa vkladá § 67v, ktorý vrátane nadpisu znie:

**„§ 67v**

**Prechodné ustanovenie k právnej úprave účinnej od 1. septembra 2025**

Fyzickej osobe, ktorá opatrovala osobu, ktorá zomrela pred 1. septembrom 2025, sa poskytuje peňažný príspevok na opatrovanie podľa § 40 ods. 13 v znení účinnom do 31. augusta 2025.“.

**Čl. II**

Tento zákon nadobúda účinnosť 1. septembra 2025.